Keskustelu:Tuomas Raatikainen

message: Keksiikö joku tälle syytä olla Wikipediassa? Everstit eivät joitakin poikkeuksia lukuunottamatta ole merkittäviä. --PekkkaN (keskustelu) 25. marraskuuta 2015 kello 21.38 (EET)
replies: text: Toimiminen taisteluvälineosaston päällikkönä oletettavasti se syy, jonka perusteella on yli 60 vuotta sitten päässyt Kuka kukin on -kirjaan. Itselläni ei kuitenkaan mitään hajua, onko kyseessä ollut merkittävä tehtävä vai ei. --Nironen (keskustelu) 26. marraskuuta 2015 kello 15.10 (EET)
replies: text: :Kuka kukin on -kirjaan otetaan huomattavasti kevyemmin perustein henkilöitä kuin Wikipediaan. Monenmoista osastopäällikköä ja pikkujohtajaa sieltä löytyy, joilla ei ole tänne asiaa. --PekkkaN (keskustelu) 26. marraskuuta 2015 kello 18.57 (EET)
Muistelen että everstejä on pruukattu pitää merkittävinä. --Höyhens (keskustelu) 27. marraskuuta 2015 kello 02.11 (EET)

text: Ja minä muistelen että ei. --Otrfan (keskustelu) 27. marraskuuta 2015 kello 02.17 (EET)

text: Tavallinen eversti, joka hoiti tavallisen everstin tehtäviä. Ei wikipedia-merkittävä. Gopase+f (keskustelu) 29. marraskuuta 2015 kello 18.54 (EET)
Pidän sodanaikaisia everstejä merkittävänä ja viittaan tähän aiemmin käytyyn keskusteluun Keskustelu:Oskar Mandelin. Eli perustelen merkittävyyttä 1) yleisellä sotahistoriallisella kiinnostuksella Suomessa, 2) everstien tärkeyttä suomalaisessa sotahistoriassa nimenomaan rykmenttien komentajina keskeisenä tarkasteluyksikkönä, 3) kattavan joukko-osasto & komentaja -hakemiston kokonaisuuden merkittävyydellä ja tiedonhankinnan helpottumisella 4) yhdenvertaisuuden toteutumisella erityisesti jääkäreihin nähden ja 5) vastaavien tietojen puuttuminen netistä ylipäätään pitäen samalla tärkeänä mahdollisuutta tietojen täydentymiselle. Mitä tulee Tuomas Raatikaiseen, juuri nyt ei ole mahdollista kaivaa kirjallisia lähteitä, mutta google booksin avulla löysin esim. maininnan Paavo Rantasen kirjasta "Suomi kaltevalla pinnalla. Välirauhasta jatkosotaan.", jossa Raatikaisen Pääesikunnan taisteluvälineosaston päällikkönä olleen henkilö, joka henkilökohtaisesti matkusti Saksaan toteuttamaan välirauhan aikana elokuussa 1940 mittavat asehankinnat tykistön ja ilmavoimien tarpeisiin. Eli kyseessä on avainhenkilö Suomen taistelukyvyn nostamisessa jatkosotaa silmällä pitäen. Täten mielestäni henkilön kohdalla löytyy kytkeytymiä hyvin merkittäviin Suomen II ms. tapahtumiin ja siten historiallista merkittävyyttä. Kunhan vaan annetaan mahdollisuus täydentymiseen muista lähteistä, niitä varmasti löytyy kunhan jossain kohtaa on aikaa irroitettavissa. Neniriak (keskustelu) 29. marraskuuta 2015 kello 23.35 (EET)

text: Kuten mainittu, Raatikainen oli suurten asehankintojen aikana 1937-1946 pääesikunnan taisteluvälineosaston päällikkönä, mitä pitäisin riittävän merkittävänä pestinä wikimerkittävyyteen. Terv. --Riisipuuro (keskustelu) 30. marraskuuta 2015 kello 01.02 (EET)--

text: Kun harkitsin merkittävyyttä, törmäsin Googlen kautta vanhaan artikkeliin, jossa Raatikaisen Saksan matkaa käsiteltiin laajasti. Ymmärsin siitä, että hän olisi ollut vain kuriiri joka suoritti toimeksiannon, mutta toisaalta asiaa paremmin tuntematta olen voinut arvioida väärin. Ja se löytyi haulla Tommi Raatikainen  eikä ollut kellastunut. Jos tuon perusteella asiaa tunteva voi tehdä lisäpäätelmiä, niin hyvä. --PekkkaN (keskustelu) 30. marraskuuta 2015 kello 13.32 (EET) edit: --PekkkaN (keskustelu) 30. marraskuuta 2015 kello 13.43 (EET)
thread_title:  Merkittävyys